ПРИЕТИ СИГНАЛИ ПО „ЗЕЛЕНИЯ ТЕЛЕФОН” И  ЕЛЕКТРОННАТА ПОЩА В РИОСВ – Монтана
за  месец  август 2017 г.
	№
	Дата
	постъпил сигнал
	сигнал
	Отговорна институция
	Предприети действия

	1.
	01.08.2017 г.
	С-49/01.08.2017 г.
	Сигнал от физическо лице от с. Гомотарци, общ. Видин за наличие на 2 броя тръби, отвеждащи отпадъчни води от тоалетна и баня от частен имот и заустващи в р. Дунав.
	Община Видин

	Сигналът е препратен по компетентност до кмета на община Видин. Получен е отговор за извршена проверка от екип на общ. Видин. Замърсяване не е констатирано и е дадено предписание на собственика и ползвателя на имота тръбите да се премахнат и заустят в изгребна водоустойчива яма. 

	2.
	01.08.2017 г.
	С-50/01.08.2017 г.
	Сигнал от физическо лице на „зеления телефон“ за непочис-тено корито на р. Ботуня от растителност, в района на гр. Вършец
	Община Вършец


	Сигналът е препратен по компетентност до кмета на община Вършец. Получен е отговор, че по утвърдения график коритото на р. Ботуня е почистено през м. април и предстои почистване през м. септември. 

	3.
	03.08.2017 г.
	С-51/01.08.2017 г.
	Сигнал от физическо лице от гр. Видин на „зеления телефон“ за изтичане на битово – фекални води от ревизионни шахти на КС – Видин по ул.“Стара планина“ и ул. „Нов път“ в гр. Видин.
	Община Видин


	Сигналът е препратен по компетентност до кмета на община Видин. 

	4.
	07.08.2017 г.
	УС-52/01.08.2017 г.
	Сигнал от физическо лице на „зеления телефон“ за намерен ранен черен щъркел в района на яз. Огоста, гр. Монтана.
	РИОСВ - Монтана

ТП ДГС – Монтана
	Птицата е прибрана и изпратена за лечение в спасителен център гр. Стара Загора. 

	5.
	08.08.2017 г.
	С-53/01.08.2017 г.
	Сигнал от физическо лице на „зеления телефон“ за изхвърлени строителни материали/отпадъци в коритото на р. Бяла, с. Горна Бела речка, общ.  Вършец
	Община Вършец


	Сигналът е препратен по компетентност до кмета на община Вършец. Получен е отговор, че участъка е почистен. Същото е констатирано и при контролна проверка от екип на РИОСВ на 16.08.2017 г. 

	6.
	08.08.2017 г.
	Ж-54/08.08.2017 г.
	Поредна жалба от физическо лице от с. Железна, общ. Чипровци срещу отглеждането на животни в селскостопанска по-стройка, разположена срещу частния й имот и недоволство по повод предприети действия от общината и кметството във връзка с ползването на сградата.
	Община Чипровци

	Жалбата е препратена по компетентност до кмета на община Чипровци, предвид правомощията му по приетите от ОбщС- Чипровци наредби, регламентиращи реда за отглеждане на животни в населените места на общината. 

	7.
	09.08.2017 г.
	УС-55/09.08.2017 г.
	Сигнал от физическо лице на „зеления телефон“ за намерен ранен бял щъркел в района на яз. Огоста, гр. Монтана.
	РИОСВ – Монтана

ТП ДГС – Монтана
	Птицата е прибрана и изпратена за лечение в спасителен център гр. Стара Загора. 

	8.
	14.08.2017 г.
	УС-56/24.07.2017 г.
	Сигнал от физическо лице за замърсени участъци с битови отпадъци в проход „Петрохан“ – път II – 81 от РПМ.  
	ОПУ – Монтана
	Сигналът е препратен на ОПУ – Монатана за действия по компетентност и почистване на участъците. 

	9.
	16.08.2017 г.
	УС-57/09.08.2017 г.
	Сигнал от физическо лице на „зеления телефон“ за намерен ранен бял щъркел в района на с. Долно Церовене, общ. Монтана.
	РИОСВ – Монтана

ТП ДГС – Монтана
	Птицата е прибрана и изпратена за лечение в спасителен център гр. Стара Загора. 

	10.
	23.08.2017 г.
	Ж – 58/23.08.2017 г.
	Сигнал от група жители на кв. „Слатина“, ул. 27, с. Слана бара, общ. Видин, относно наличие на къща и кошара в имот в квартала, и използване на същия за овчарник.
	ОДБХ – Видин
Община Видин
	Сигналът е препратен за действия по компетентност до директора на ОДБХ – Видин и кмета на община Видин.

	11.
	23.08.2017 г.
	УС-59/23.08.2017 г.
	Сигнал от физическо лице чрез тел. 112 за щъркел, който „не може да лети“ в гнездо с. Флорентин, общ. Ново село.
	РИОСВ – Монтана

ТП на ДГС – Видин
	Извършена е на 23.08.2017 г. проверка на място от екип на РИОСВ съвместно с кмета на кметство Флорентин. В посочения район и в съществуващо гнездо върху бетонен стълб на електропреносната мрежа птица не е открита. 

	12.
	23.08.2017 г.
	УС-60/27.07.2017 г.
	Сигнал чрез тел. 112 за силна миризма на сяра и бакелит в кв. „Кошарник“ на гр. Монтана. 
	Община Монтана
	Сигналът е препратен за действия по компетентност на кмета на община Монтана, предвид това че е жилищен район, отдалечен от промишлената зона на града.

	13.
	28.08.2017 г.
	УС-61/27.07.2017 г.
	Сигнал от физическо лице за изоставен от родителите си млад щъркел, който „не може да лети“ в гр. Грамада, общ. Грамада.
	РИОСВ – Монтана

ТП на ДГС – Видин
	Предприети са мерки от РИОСВ - Монтана, писмено и устно  е уведомен директора на ТП ДГС – Видин за предприемане на действия по компетентност, относно прибирането на птицата и изпращането и в спасителен център гр. Стара Загора.

	14.
	31.08.2017 г.
	С – 62/31.08.2017 г.
	Сигнал от група жители на бл. 14, ЖК „Младост 2“, гр. Монтана, относно изграждане на високочестотна антена на покрива на съседен жилищен блок без да са информирани за това.
	Община Монтана 


	Сигналът е препратен за действия по компетентност до кмета на община Монтана, с копие до директора на РЗИ - Монтана.

